Nufa-d belli 67% n yiselmaden ttafen-d iman-nsen d imesɣura mi ara ktazlen ifuras n yinelmaden imi aseɣti-agi yettili-d s yisefranen n tfelwit n uktazal, aselmad yettuɣal ɣer temsirin i ɣran deg tegzemt, yettili-d uselmad d awellih i yinelmaden deg useqɛed n tekta n yinelmaden, deg-s ara yeẓẓer uselmad aswir n yal anelmad. Yella win i d-yennan: «imi d nek i yemmalen i yinelmaden ayen akk ara xedmen, ad iliɣ kan d amesɣaru». Nufa 37% n yiselmaden ur d-fkin ara tiririt acuɣer i d-ufan iman-nsen d imesɣura, ma d 3% ur derrin ara maḍi ɣef usastan-agi.